સુપ્રિમ કોર્ટના ફી નિયમન અંગેના ચૂકાદાને આવકારતા પ્રદેશ પ્રવક્તાશ્રી ભરત પંડ્યાએ જણાવ્યું હતુ કે, ભાજપ સરકારની નીતિ અને નિયતથી વાલી-વિદ્યાર્થીઓના હિતની જીત થઇ છે. સમગ્ર દેશમાં સૌ પ્રથમવાર ફી નિયમન કાયદો લાવીને ભાજપ સરકારે વાલી-વિદ્યાર્થીઓના હિતમાં અનેક કાયદાકીય સંઘર્ષ કરીને પણ પોતાની મક્કમ કટિબધ્ધતા દર્શાવી હતી. જ્યારે કોંગ્રેસે વાલી-વિદ્યાર્થીઓની લાગણી વિરૂધ્ધનું પગલું ભર્યું હતું, તેમાં સીધા અને આડકતરા પ્રયાસો કરીને શાળા સંચાલકો વધુ ફી ઉઘરાવી શકે તે સંદર્ભે કોર્ટમાં કેસ લડવા માટેની બ્રીફ કોંગ્રેસના રાષ્ટ્રીય નેતાઓએ હાથમાં લીધી હતી. કોંગ્રેસનો હાથ એ ફી વધારવાનારા સંચાલકોના સાથમાં રહ્યો હતો એ ગુજરાતની જનતાએ સ્પષ્ટ જોયું છે અને અનુભવ્યું છે.